دونیانین بیر نؤمره‌لی ایقتیصادینا صاحب آمریکادا میللی بورج رکورد سویه‌یه چاتدی. آمریکا خزینه ناظیرلیگیندان ائدیلن آچیقلامادا، میللی بورجون 23 تریلیون دو‌لاری کئچدیگی ایفاده ائدیلدی.
بو میقدار، 328 میلیونلوق اها‌لییه صاحب اولان اؤلکه‌ده آدام باشینا تخمینن 70 مین دو‌لارا برابردیر.
بورجون 17 تریلیون دو‌لارلیق قیسیمینی وطنداش‌لار ایله مالی قوروم‌لاری‌نین، 6 تریلیون دو‌لارلیق قیسیمینی ده دولت قوروم‌لاری‌نین بورج‌لاری تشکیل ائدیر.
دونالد ترامپ‌ین باشقان‌لیق مقامینا اوتوردوغو دؤورده 20 تریلیون دو‌لارین آلتیندا بورجون، بودجه آچیغی‌نین آرتماسی سببیله یوزده 16 سویه‌سینده یوکسلدیگی بیلدیریلیر.
آمریکا-دا 2019-بودجه کسیری تخمینن بیر تریلیون دو‌لار اولا‌راق رئال‌لاشدی. اؤلکه‌دکی بودجه آچیغینی اؤنوموزدکی ایللرده داها دا آرتیرماسی گؤزلنیلیر. بودجه آچیغینداکی آنا فاکتورن ساوونما خرج‌لریندن قایناقلاندیغی ایفاده ائدیلیر.
